laion/Wikipedia-Exotic huggingface dataset:
Generation Terrorists

Generation Terrorists הוא אלבום הבכורה של הלהקה הוולשית מאניק סטריט פריצ'רז. האלבום יצא ב-10 בפברואר 1992. בהאזנה לאלבום ניתן להרגיש בהשפעות ברורות של להקות כמו הקלאש, Guns N' Roses, להקת מקארתי', אקו והבאנימן, הוסקר דו, פאבליק אנמי, הרכבים עליהן דיברה הלהקה רבות בראיונות. הלהקה ניגנה רוק כבד מכוון גיטרות, שפינה את מקומו לרוק אלטרנטיבי. האלבום הוקלט במשך תקופה של עשרים ושלושה שבועות באולפני בלקבארן, ליד גילפורד, אנגליה. מילות האלבום שואבות השראה רבה מההשקפות הסוציאליסטיות של חברי הלהקה בעבר – לרוב השירים יש טקסט פוליטי/חברתי ביקורתי, עד כדי כך שרק מהדורה מרוככת של האלבום יכלה להימכר בארצות הברית. (דבר שקרה גם ללהקת הקלאש). הכריכה הקדמית האחרונה של האלבום הייתה תמונה של זרועו וחזהו השמאלי של הגיטריסט וכותב המילים, ריצ'י אדוארדס. על הזרוע היה קעקוע של ורד עם המילים "דור חסר תועלת" בכותרות מתחת, אשר שונה לGeneration Terrorists. בשנת 2012 יצאה מהדורה מיוחד לרגל 20 שנה יציאת האלבום. מידע על האלבום Generation Terrorists באתר MusicBrainz האלבום Generation Terrorists באתר Discogs Generation Terrorists, רשימת השמעה, באתר יוטיוב ספיישל הלהקה היחידה שחשובה – קוואמי מארח את דנה קסלר ואריק שגב. רדיו הקצה. 1 במאי 2015 artists who draw influence from the Clash’s dynamic punk spirit Tim Stegall, Ap press, May 20, 2021 Nicky Wire says Guns N’ Roses’ ‘Appetite For Destruction’ ‘put the roll back into rock’ Rhian Daly 5th July 2018 The indie vs rock battle at the heart of the Manic Street Preachers' Generation Terrorists Manic Street Preachers Generation Terrorists (20th anniversary legacy edition by Andrzej Lukowsk ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אנטוניו טיישיירה דה סוזה

אנטוניו טיישיירה דה סוזה, רוזן סוזה פאלמלה השני (בפורטוגזית: António Teixeira de Sousa;‏ 5 במאי 1857 – 5 ביוני 1917) היה רופא ופוליטיקאי פורטוגלי בתקופת המונרכיה החוקתית. דה סוזה נולד ב-5 במאי 1857 בסליירוש, סברוזה. הוא סיים לימודי רפואה באוניברסיטת פורטו ב-1883. בשנת 1893 הוא מונה לרופא העירוני של ולפאסוס, תפקיד שהחליף בשנה שלאחר מכן לתפקיד המנהל הטכני של הספא התרמי Pedras Salgadas, תפקיד בו החזיק עד 1897. ב -1895 הוא מונה לעוזר מנתח לצבא, ולפי המסמכים המדעיים והספרותיים שהציג, הוא סווג כמבוגר מבין 30 הרופאים שמונו במקביל. הוא הפך לחבר במפלגת המחדשים השמרנית, ונבחר לראשונה לבית הנבחרים, ב-1889. מאוחר יותר הוא היה שר הצי והמושבות ומעבר לים (1900–1903), ופעמיים, שר האוצר (1903–1904, 1906). הוא הפך לנשיא מועצת השרים (ראש הממשלה) ב-26 ביוני 1910, והיה ראש הממשלה האחרון של המונרכיה החוקתית כאשר המלך דום מנואל השני הודח על ידי מהפכה רפובליקנית ב-5 באוקטובר 1910. הוא עזב את הפוליטיקה לאחר הכרזת הרפובליקה, אך הראה תמיכה מתונה במשטר החדש. הוא מת בפורטו ב-5 ביוני 1917. מדיה וקבצים בנושא אנטוניו טיישיירה דה סוזה בוויקישיתוף
יצחק יצחקי (לישבסקי)

יצחק יצחקי (לישבסקי) (11 באוקטובר 1902 – 21 בספטמבר 1955) היה חבר הכנסת, מראשי פועלי ציון שמאל ולאחר מכן ממנהיגי מפ"ם. יצחק לישבסקי נולד בריבניצה שבאימפריה הרוסית (כיום נמצאת העיר בתחומי טרנסניסטריה). במהלך מלחמת האזרחים הרוסית התנדב אל הצבא האדום ולחם בשורותיו בדרום אוקראינה. עלה לארץ ישראל ב-1921. הוא למד משפטים באוניברסיטת פריז, והיה משך שנים חבר הוועד הפועל של ההסתדרות. ב-1934 היה יצחקי ממייסדי ׳החוגים המרקסיסטיים׳, ועמד בראשם. זאב לוי תיאר אותם כ״תנועה קטנה, [ש]היה לה משקל לא-מבוטל במחנה הציונות הסוציאליסטית של אותם הימים [על אף] היקפה המצומצם, ובייחוד בתחום השיתוף היהודי-הערבי״. יצחקי גם היה ממייסדי הליגה לשיתוף יהודי ערבי וליגת הידידות ישראל-ברית המועצות. ב-1939 נשלח על ידי ההסתדרות לשיחות עם מנהיגי מפלגת העבודה הבלתי תלויה (ILP) בשל עמדותיו השמאליות על מנת לשכנעם לתמוך בעניין היהודי ולהתנגד לספר הלבן. נבחר כחבר הכנסת השלישית ב-26 ביולי 1955, מטעם סיעת מפ"ם, אך הספיק לכהן בה רק כ-5 שבועות, עד פטירתו ב-21 בספטמבר 1955. מבחר כתבי י’ יצחקי; ליקוט כתבי העזבון (ביבליוגרפיה) בידי ז[אב] לוי, מרחביה: ספרית פועלים, 1957. יצחק יצחקי, באתר הכנסת יצחק יצחקי, באתר כנסת פתוחה פרק שנשכח בחיי בנימיני, באתר הארץ, 19 בפברואר 2002 חבר הכנסת יצחק יצחקי ז"ל, הַבֹּקֶר, 22 בספטמבר 1955 ח"כ יצחק יצחקי למנוחות, הצופה, 22 בספטמבר 1955 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
אליפות ישראל בהיאבקות יוונית-רומית 2014

אליפות ישראל בהיאבקות יוונית-רומית נערכה ברחובות ב-1 בינואר 2014. אליפות ישראל בהיאבקות חופשית איגוד ההיאבקות בישראל | תחרות | אליפות ישראל לבוגרים סגנון יווני-רומי, באתר איגוד ההיאבקות בישראל
אליפות ישראל בהיאבקות יוונית-רומית 2015

אליפות ישראל בהיאבקות יוונית-רומית נערכה ברחובות ב-13 במרץ 2015. אליפות ישראל בהיאבקות חופשית איגוד ההיאבקות בישראל | תחרות | אליפות ישראל לבוגרים סגנון יווני-רומי, באתר איגוד ההיאבקות בישראל
עכשיו קרוב (תוכנית טלוויזיה)

עכשיו קרוב היא תוכנית אירוח ישראלית, המשודרת בערוץ הידברות (ערוץ 97). התוכנית עלתה לראשונה לשידור באפריל 2023, עד לסיומה ביולי 2023. התוכנית עוסקת במפגש בין א. נשים בחברה הישראלית ובעלי מכנה משותף המחבר ביניהם, כגון בני משפחה שהאחד מהם חזר בתשובה, בעלי מקצוע או עבר משותף (למשל שירות צבאי או חברות בהרכב מוזיקלי), שותפים להתמודדות ספציפית (הורים שכולים או פוסט טראומטיים) או שליחות חינוכית וחברתית (אנשי חינוך מיוחד וחסד). התוכנית נפתחת בשיחה רנדומלית ("סמול-טוק") של הנפגשים. בהמשך עוברים המשתתפים למשחק קלפים שבו יצטרכו להתקיל אחד את השני/ה בשאלות. התכנית מסתיימת ב"מרתון" שאלות קצרות עליהן נדרשים המשתתפים לענות תשובות קצרות וממוקדות. אתר האינטרנט הרשמי של עכשיו קרוב ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אליפות ישראל בהיאבקות יוונית-רומית פברואר 2022

אליפות ישראל בהיאבקות יוונית-רומית נערכה ברחובות ב-25 בפברואר 2022 איגוד ההאבקות בישראל | תחרות | אליפות ישראל לבוגרים סגנון יווני-רומי, באתר איגוד ההאבקות בישראל
עונת 2023/2024 ב-NBA

עונת 2023/2024 ב-NBA היא העונה ה-78 של ליגת ה-NBA. העונה הסדירה החלה ב-24 באוקטובר 2023 והסתיימה ב-14 באפריל 2024. משחק האולסטאר של ה-NBA נערך ב-18 בפברואר 2024, בבאנקרס לייף פילדהאוס שבאינדיאנפוליס, אולמה של אינדיאנה פייסרס. בוסטון סלטיקס זכתה בתואר האליפות, לאחר שגברה 4–1 בסדרת הגמר על דאלאס מאבריקס. דראפט ה-NBA‏ 2023 נערך ב-22 ביוני 2023 בברקליס סנטר, אולמה הביתי של קבוצת ברוקלין נטס. בהגרלת ה"לוטרי" שנערכה ב-16 במאי, נקבע שסן אנטוניו ספרס תבחר ראשונה בדראפט (בחרה את ויקטור ומבניאמה), ובשלושת המקומות הבאים בחרו שארלוט הורנטס (ברנדון מילר), פורטלנד טרייל בלייזרס (סקוט הנדרסון) ויוסטון רוקטס (אמן תומפסון), בהתאמה. בדראפט נבחרו רק 58 שחקנים עקב שלילת בחירות סיבוב שני משיקגו בולס ופילדלפיה 76' עקב הפרת חוקי ההעברות של הליגה. לוח העונה הרגילה התפרסם באוגוסט 2023. העונה הסדירה התחילה ב-24 באוקטובר 2023, והסתיימה ב-14 באפריל 2024. כל קבוצה שיחקה 82 משחקים, ובסיום העונה הסדירה הקבוצות שסיימו בששת המקומות הראשונים בכל אזור מעפילות לסיבוב הראשון של פלייאוף ה-NBA, בעוד שארבע הקבוצות שסיימו במקומות 7–10 בכל אזור העפילו לטורניר הפליי-אין. z - הבטיחה יתרון ביתיות במשחקי פלייאוף (ליגה) c - הבטיחה יתרון ביתיות במשחקי פלייאוף (מחוזי) y - הבטיחה אליפות בית x - העפילה למשחקי הפלייאוף * - מוליכת בית pi - העפילה למשחקי הפלייאין o - הודחה ממשחקי הפלייאוף משחק האולסטאר של ה-NBA נערך ב-18 בפברואר 2024 בבאנקרס לייף פילדהאוס שבאינדיאנפוליס, אולמה של אינדיאנה פייסרס. קבוצת המזרח ניצחה את קבוצת המערב בתוצאה 211–186, התוצאה הגבוהה בתולדות המשחק. דמיאן לילארד נבחר ל-MVP. להלן רשימות הזוכים והמועמדים הרשמיים לכל אחד מהפרסים העונתיים: חמישיות העונה: חמישיות ההגנה של העונה: חמישיות הרוקיז של העונה: הקבוצות שסיימו בששת המקומות הראשונים בכל אזור העפילו ישירות לסיבוב הראשון של פלייאוף ה-NBA, בעוד שארבע הקבוצות שסיימו במקומות 7-10 בכל אזור השתתפו בטורניר הפליי-אין. הקבוצה שסיימה במקום ה-7 בכל אזור אירחה את הקבוצה שסיימה במקום ה-8 כשהמנצחת במשחק זה קיבלה את המקום השביעי בפלייאוף. הקבוצה שסיימה במקום ה-9 בכל אזור אירחה את הקבוצה שסיימה במקום ה-10 בכל אזור והמנצחת במשחק זה התמודדה מול הקבוצה שהפסידה במשחק בין מקומות 7-8 על הכרטיס האחרון לפלייאוף בכל אזור. משחק אותו אירחה המפסידה במשחק בין מקומות 7–8. כל אחת מסדרות הפלייאוף משוחקת בשיטת הטוב משבעה משחקים, כלומר הקבוצה הראשונה אשר מגיעה לארבעה ניצחונות מנצחת בסדרה. את מקומות 7–8 בכל אזור תפסו הקבוצות שהעפילו ממשחקי הפלייאין, המנצחת במשחק בין המקומות שביעית לשמינית הייתה לקבוצה המדורגת שביעית ואילו המפסידה במשחק זה התמודדה מול המנצחת במשחק בין המקומות תשיעי לעשירי שבו המנצחת הייתה לקבוצה השמינית בפלייאוף. סגל האלופה, בוסטון סלטיקס: ג'יילן בראון, ג'ייסון טייטום, קריסטפס פורזינגיס, ג'רו הולידיי, דריק וייט, אל הורפורד, סם האוזר, פייטון פריצ'רד, לוק קורנט, אקסבייר טילמן, אושיי בריסט, ג'יידן ספרינגר, סבי מיכאיליוק, נמיאש קייטה וג'ורדן וולש (ג'יי. די. דייוויסון ודרו פיטרסון נכללו בסגל אך לא השתתפו בפלייאוף). מאמן ראשי: ג'ו מאזולה. מדיה וקבצים בנושא עונת 2023/2024 ב-NBA בוויקישיתוף אתר האינטרנט הרשמי של עונת 2023/2024 ב-NBA (באנגלית) מערכת ספורט היום, שיאים, רצפים, אבדיה ואפילו תואר: סיכום העונה הסדירה ב-NBA, באתר ישראל היום, 15 באפריל 2024 מערכת וואלה! ספורט‏, הקומישינר רטן, דייוויס לעג: עוד אולסטאר הפך להצגה "חסרת חיים", באתר וואלה, 19 בפברואר 2024
אליפות ישראל בהיאבקות יוונית-רומית נובמבר-דצמבר 2022

אליפות ישראל בהיאבקות יוונית-רומית נערכה ברחובות ב-25 בנובמבר וב-9 בדצמבר 2022 איגוד ההאבקות בישראל | תחרות | אליפות ישראל לבוגרים סגנון יווני-רומי, באתר איגוד ההאבקות בישראל
ברוך קנאל

ד"ר ברוך קנאל (ח' מנחם אב תרפ"א - ט״ז אדר א׳ ה׳ תשנ״ז[דרושה הבהרה]) היה מרצה להיסטוריה וארכאולוגיה של ארץ ישראל שנודע במיוחד במחקר מטבעות. קנאל נולד בגרמניה לצבי קנאל וציפורה קגן, בתו של הרב של סטוצ'ין. הוא עלה לארץ ישראל עם משפחתו בשנת 1933 ולמד בגימנסיה הרצליה ובאוניברסיטה העברית בירושלים. בשנת 1942 הוא הדריך סיורים בירושלים וסביבתה מטעם הוועד הלאומי. באוגוסט 1950 קיבל קנאל את פרס קלוזנר של עירית נתניה על עבודתו "הכרונולוגיה והרקע של המטבעות העבריים מימי החשמונאים". הוא קיבל תואר שני לארכאולוגיה בסוף 1950. בשנת 1952 יצא להשתלמות באוקספורד ולימד באנגליה שיעורים בעברית. בשנת 1953 הוא קיבל את פרס קלויזנר של עירית תל אביב על עבודתו "מחקרים בהיסטוריה החשמונאית". בהמשך היה קנאל למרצה להיסטוריה ישראלית באוניברסיטת בר-אילן. בדצמבר 1968 קיבל את פרס קדמן על ספרו "מטבעות יהודיות עתיקות". ברוך קנאל, יהוחנן הורקנוס כהן גדול, מחניים, 5 בדצמבר 1951 ברוך קנאל, השקל, מחניים, 8 באפריל 1952 ברוך קנאל, מלחמות דוד מלך ישראל, מחניים, 25 במאי 1958 ברוך קנאל, המשבר בתולדות החשמונאים, מחניים, 5 בדצמבר 1961 ברוך קנאל, מלחמות שאול ודוד, מחניים, 15 במאי 1962 ברוך קנאל, מן הכנסת הגדולה ועד לסנהדרין, מחניים, 31 באוגוסט 1962 ברוך קנאל, בתי כנסת עתיקים בגולה, מחניים, 28 בספטמבר 1962 ברוך קנאל, סמלי חג הסוכות באמונתנו העתיקה, מחניים, 12 באוקטובר 1962 ברוך קנאל, מלחמות הגבורה של יהודה המכבי, מחניים, 1 בדצמבר 1963 ברוך קנאל, השבת והלכתה בספר ברית דמשק, אתר דעת ברוך קנאל, אתר חברה קדישא ירושלים זכרון להולכים, הצופה, 22 בפברואר 1966 ללומדים בשיעורי הערב לעברית, דבר, 21 במאי 1942 ללומדים בשיעורי הערב לעברית, דבר, 23 ביולי 1942 ביקור ליד קבר רחל, דבר, 2 בספטמבר 1942 ביקור בעיר העתיקה, משמר, 9 באוגוסט 1943 פרס קלויזנר לברוך קנאל, הַבֹּקֶר, 15 באוגוסט 1950 146 מוסמכים חדשים של האוניברסיטה, הארץ, 12 בדצמבר 1950 חיים זוהר, מההווי היהודי באנגליה, הצופה, 22 בינואר 1953 חתני פרס תל אביב תש"ג, ידיעות עיריית תל אביב, 14 באוגוסט 1953 נפתחה האוניברסיטה העממית של בר אילן, חרות, 21 בנובמבר 1963 פרס ליאו קדמן יחולק ב־26 בחודש, דבר, 10 בדצמבר 1968 פרס קדמן יחולק מחר בת"א, מעריב, 25 בדצמבר 1968
ז'וזה רלבאש

ז'וזה מריה דה מאסקרניאש רלבאש דה קאמפוש (בפורטוגזית: José Maria de Mascarenhas Relvas de Campos;‏ 5 במרץ 1858 – 31 באוקטובר 1929) היה פוליטיקאי פורטוגלי וראש ממשלת פורטוגל ה-70. ז'וזה היה נשוי לאוז'ניה דה לוריירו קיירוש קוטו לייטאו. היו לו שלושה ילדים: קרלוש, ז'ואאו ומריה לואיזה. הוא היה רפובליקאי היסטורי, אשר הכריז על הקמת הרפובליקה ממרפסת הלשכה העירונית של ליסבון, ב-5 באוקטובר 1910. הוא היה שר האוצר השני בתקופת הממשלה הזמנית בראשות תאופילו בראגה, מה-12 באוקטובר 1910 עד ה-3 בספטמבר 1911. לאחר מכן כיהן כשגריר פורטוגל במדריד, בין השנים 1911–1914. הוא היה נשיא המשרד (ראש הממשלה ה-103), בין ה-27 בינואר ל-30 במרץ 1919, באחת מממשלות קצרות מועד רבות של הרפובליקה הפורטוגזית הראשונה. ביתו באלפיארסה הוא כיום מוזיאון, Casa dos Patudos, שבו מוצג אוסף האמנות שלו. מדיה וקבצים בנושא ז'וזה רלבאש בוויקישיתוף ערך זה הוא קצרמר בנושא פוליטיקאים ובנושא פורטוגל. אתם מוזמנים לתרום לוויקיפדיה ולהרחיב אותו.
P.S. I Love You

"P.S. I Love You" הוא שיר של להקת הרוק הבריטית הביטלס מ-1962. השיר נכתב והולחן בעיקר על ידי פול מקרטני, והקרדיט ניתן ללנון-מקרטני. השיר יצא לאור בבריטניה ב-5 באוקטובר 1962 כבי-סייד של סינגל הבכורה שלהם "Love Me Do" ונכלל גם באלבום הבכורה שלהם Please Please Me. מאוחר יותר הוא נכלל במהדורה האמריקאית Introducing... The Beatles. הגרסה שהופיעה בסינגל ובאלבום הוקלטה בעשרה טייקים ב-11 בספטמבר 1962 באולפני אבי רוד בלונדון. המפיק ג'ורג' מרטין מינה את המתופף אנדי וייט כמחליף לפיט בסט, שלדעתו לא היה מספיק טוב מבחינה טכנית למטרות הקלטה, מרטין לא היה מודע לכך שחברי הלהקה כבר החליפו את פיט בסט ברינגו סטאר, שנכח בסשן וניגן מאראקס בשיר. מרטין לא נכח בסשן, בהיעדרו, הוא נוהל על ידי רון ריצ'רדס. ריצ'רדס אמר ללהקה שהשיר לא יכול להיות האיי-סייד של הסינגל שלהם בגלל שיר קודם עם אותו שם: "במקור הייתי איש הוצאה לאור של מוזיקה, פלאג'ר, אז ידעתי שמישהו עשה תקליט עם השם הזה. אמרתי לפול, 'אתה יכול לקבל את זה כבי-סייד, אבל לא כאיי-סייד". עם סטאר מנגן בתופים, הקליטו הביטלס את השיר ב-BBC ב-25 באוקטובר 1962, ב-27 בנובמבר 1962 וב-17 ביוני 1963 לשידור בתוכניות הרדיו Here We Go, Talent Spot ו-Pop Go the Beatles, בהתאמה. ההקלטה מ-17 ביוני 1963 פורסמה רשמית באלבום On Air – Live at the BBC Volume 2 מ-2013. פול מקרטני - שירה, גיטרת בס ג'ון לנון - גיטרת קצב אקוסטית, קולות רקע ג'ורג' האריסון - גיטרה אקוסטית, קולות רקע רינגו סטאר – מאראקס אנדי וייט - תופים מידע על היצירה "P.S. I Love You" באתר מיוזיק בריינז גרסאות נוספות ל"P.S. I Love You" באתר SecondHandSongs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
סמיפרדו

סמיפרדו (באיטלקית: Semifreddo, 'חצי קר') הוא משפחה של קינוחים קפואים מהמטבח האיטלקי. המרכיבים העיקריים הם חלמונים, סוכר ושמנת, וקיימות גרסאות העושות שימוש בחלב מרוכז או בגבינה עם אחוזי שומן גבוהים כגון מסקרפונה. לסמיפרדו מרקם של מוס קפוא. הטעם העיקרי של הסמיפרדו נקבע על ידי הוספת בסיס טעם כשוקולד, קרמל, פירות וכיוצ"ב. הכנת הסמיפרדו נעשית על ידי המסה או ריסוק חומר הטעם, הקצפתו עם חומרי הבסיס, והקפאת הקציפה שנוצרה. את הסמיפרדו ניתן לאכול כשלעצמו, והוא יכול גם לשמש כקישוט או תוספת לקינוחים אחרים. הקינוח נוצר בסביבות המאה ה-19 בהתבסס על הפרפה והג'לאטו, אך לא זכה לפופולריות עד תחילת המאה ה-20. מדיה וקבצים בנושא סמיפרדו בוויקישיתוף Author nonnabox, How to Make Italian Lemon Semifreddo Recipe, Authentic Italian Recipes from Nonna Box, ‏11 בדצמבר 2019 (באנגלית) סמיפרדו, באתר השולחן, ‏3 ביוני 2019 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
But Here We Are

But Here We Are הוא אלבום האולפן ה-11 של להקת הרוק האמריקאית פו פייטרס. האלבום יצא לאור ב-2 ביוני 2023. אלבום זה הוא אלבום האולפן הראשון שלהם מאז מותו של המתופף טיילור הוקינס במרץ 2022. בזמן סיבוב הופעות לקידום אלבום האולפן העשירי שלהם, Medicine at Midnight, התוכניות בוטלו בפתאומיות לאחר שהמתופף, טיילור הוקינס, מת באופן בלתי צפוי במרץ 2022. הלהקה ביטלה את כל המופעים שתוכננו לשאר השנה, ובעיקר יצאה להפסקה והותירה את עתידה לא ברור. בדצמבר 2022 שוחררה הצהרה המאשרת שפו פייטרס ימשיכו, אבל שהם "הולכים להיות להקה אחרת בהמשך הדרך". שמועות על אלבום חדש התעוררו בפברואר 2023, כאשר תקליטן הרדיו כריס מוילס ברדיו X בבריטניה הזכיר כלאחר יד אלבום חדש שייצא במרץ. מאוחר יותר התנצל מוילס על כך שדיבר על הנושא ללא סמכות, אך סירב להבהיר את דבריו. האלבום הוכרז מאוחר יותר באופן רשמי ב-19 באפריל 2023, לצד השם הרשמי שלו, "But Here We Are". בזמן ההכרזה על האלבום, עדיין לא נחשף מחליפו של הוקינס. האלבום הוא שיתוף הפעולה השלישי עם המפיק גרג קורסטין, אחרי Medicine at Midnight בשנת 2021 ו-Concrete and Gold בשנת 2017. האלבום תואר כ"פרק הראשון בחייה החדשים של הלהקה". האלבום מתוכנן כעת לצאת ב-2 ביוני 2023. הסינגל הראשון, "Rescued", יצא במקביל להכרזה על האלבום ב-19 באפריל 2023. למעלה מ-25 הופעות חיות לקידום האלבום הוכרזו ברחבי צפון אמריקה ואירופה. עדיין לא הוכרז מחליף למתופף הוקינס. מידע על האלבום But Here We Are באתר MusicBrainz מידע על האלבום But Here We Are באתר AllMusic האלבום But Here We Are באתר Discogs Childers, Chad (25 במרץ 2023). "One Year Ago: Foo Fighters Drummer Taylor Hawkins Died". Loudwire. נבדק ב-19 באפריל 2023. {{cite news}}: (עזרה) Blum, Jordan (1 בינואר 2023). "Foo Fighters Issue Statement on Future Without Taylor Hawkins". Loudwire. נבדק ב-19 באפריל 2023. {{cite news}}: (עזרה) Williams, Stuart (7 בפברואר 2023). "Foo Fighters are releasing new album in March, according to Radio X's Chris Moyles". MusicRadar. נבדק ב-19 באפריל 2023. {{cite news}}: (עזרה) Qureshi, Arusa (10 בפברואר 2023). "Chris Moyles apologises to Dave Grohl after unofficially announcing a new Foo Fighters album". NME. נבדק ב-19 באפריל 2023. {{cite news}}: (עזרה) Trendell, Andrew (19 באפריל 2023). "Foo Fighters return with new single 'Rescued' and announce album 'But Here We Are'". NME. נבדק ב-19 באפריל 2023. {{cite news}}: (עזרה) Kreps, Daniel (19 באפריל 2023). "Foo Fighters return with new album 'But Here We Are". Rolling Stone. נבדק ב-19 באפריל 2023. {{cite news}}: (עזרה) Kaufman, Gil (19 באפריל 2023). "Foo Fighters Announce 'Brutally Honest' 11th Album 'But Here We Are'". Billboard. נבדק ב-19 באפריל 2023. {{cite news}}: (עזרה) Monroe, Jazz (19 באפריל 2023). "Foo Fighters Announce New Album "But Here We Are", Share Song: Listen". Pitchfork. נבדק ב-19 באפריל 2023. {{cite news}}: (עזרה) Anderson, Carys; Young, Alex (19 באפריל 2023). "Foo Fighters Announce New Album But Here We Are, Share "Rescued": Stream". Consequence Of Sound. נבדק ב-19 באפריל 2023. {{cite news}}: (עזרה) Catalog Albums, Billboard, ‏2023 (באנגלית אמריקאית) Top Current Album Sales, Billboard, ‏2023 (באנגלית אמריקאית) Top Rock & Alternative Albums, Billboard, ‏2023 (באנגלית אמריקאית) Top Rock Albums, Billboard, ‏2023 (באנגלית) Top Alternative Albums, Billboard, ‏2023 (באנגלית אמריקאית)
Austin

Austin הוא אלבום האולפן החמישי של הראפר והזמר האמריקאי פוסט מאלון. האלבום יצא לאור ב-28 ביולי 2023, על ידי חברות התקליטים ריפבליק רקורדס ומרקורי רקורדס. הפקת האלבום נוהלה על ידי מאלון עצמו, אנדרו ואט, לואי בל, מקס מרטין ורמי יעקב. הוא קודם על ידי שלושה סינגלים: "Chemical",‏ "Mourning" ו-"Overdrive". האלבום הוא הפרויקט הראשון של מאלון שלא כולל שיתופי פעולה. ב-14 באפריל 2023, מאלון הוציא את הסינגל המוביל של האלבום, "Chemical". ב-15 במאי 2023, האמן פרסם סרטון אינסטגרם כדי להכריז על השיא באומרו, "רציתי לספר לכם שיש לי אלבום שייצא הקיץ ב-28 ביולי. זה נקרא Austin". האלבום נקרא על שם הלידה שלו. המסר רמז על גישה אמנותית אחרת, אולי העצימה את הצליל של Twelve Carat Toothache. הזמר חשף כי ניגן בגיטרה "בכל שיר בתקליט", וכינה את תהליך היצירה "חוויה מהנה". התוצאה תוארה כ"מוזיקה הכי מאתגרת ומתגמלת" שעשה אי פעם, תוצר של דחיפה מתמדת של עצמו. באותו יום הכריז מאלון גם על סיבוב הופעות בקיץ בצפון אמריקה בשם "If Ya'll Weren't Here, I'd Be Crying Tour" שילווה את יציאת האלבום, שלימים הפך לסיבוב הופעות עולמי שהחל ב-8 ביולי וצפוי להסתיים ב-3 בדצמבר. הסינגל השני של האלבום, "Mourning", יצא ב-19 במאי, ארבעה ימים לאחר מכן. הסינגל השלישי והאחרון, "Overdrive", שוחרר ב-14 ביולי 2023. מידע על האלבום Austin באתר MusicBrainz Bras Nevares, Gabriel (16 במאי 2023). "Post Malone Announces New Album Austin". HotNewHipHop. נבדק ב-16 במאי 2023. {{cite web}}: (עזרה) Post Malone is back with First New Single of 2023, “Chemical”, // MELODIC Magazine, ‏2023-04-14 (באנגלית אמריקאית) Paul, Larisha (16 במאי 2023). "Post Malone Announces Self-Titled Album 'Austin'". Rolling Stone. נבדק ב-16 במאי 2023. {{cite web}}: (עזרה) Cohen, Jonathan (16 במאי 2023). "Post Malone Introducing Austin On New Album, Summer Tour". Spin. נבדק ב-16 במאי 2023. {{cite web}}: (עזרה) Bras Nevares, Gabriel (16 במאי 2023). "Post Malone Announces New Album "Austin"". HotNewHipHop. נבדק ב-16 במאי 2023. {{cite web}}: (עזרה) Grant, Shawn (16 במאי 2023). "Post Malone announces new album "Austin" for July, new single set for this Friday". The Source. נבדק ב-16 במאי 2023. {{cite web}}: (עזרה) Rossignol, Derrick (16 במאי 2023). "Post Malone Has A New Album, 'Austin,' Coming Soon, And It Features A Lot Of Guitar". Uproxx. נבדק ב-16 במאי 2023. {{cite web}}: (עזרה) Post Malone announces new self-titled album Austin, shares release date, The FADER (באנגלית) Gil Kaufman, Post Malone Announces Fifth Album, ‘Austin,’ 2023 North American Tour Dates, Billboard, ‏2023-05-16 (באנגלית אמריקאית) Joshua Espinoza, Post Malone Drops New Single "Overdrive", Complex (באנגלית אמריקאית) Billboard 200 Albums, Billboard, ‏2023 (באנגלית אמריקאית) Top Current Album Sales, Billboard, ‏2023 (באנגלית אמריקאית) Top Rock & Alternative Albums, Billboard, ‏2023 (באנגלית אמריקאית) Top Alternative Albums, Billboard, ‏2023 (באנגלית אמריקאית)
הר קינט

הר קינט הוא הר גדול ומעוגל המתנשא לגובה של 2,180 מטרים (7,150 רגל), ביבשת אנטארקטיקה. הר זה נמצא ברכס מאונטניר של ארץ ויקטוריה, בצד הדרומי-עליון של הקרחון המפותל (Meander Glacier), כ-9 קילומטרים דרומית-מזרחית לרכס ההובי (Hobbie Ridge). ההר מופה בין השנים 1960–1964 על ידי המכון הגאולוגי של ארצות הברית באמצעות סקר גאולוגי ובאמצעות צילומי אוויר של הצי האמריקני. שמו של ההר נקבע על ידי הוועדה המייעצת לשמות אנטארקטיים על שם Urbain J. Kinet, ביולוג בתחנת מקמרדו, שפעל בתחנה בשנים 1965-1966. Urbain J. Kinet, 1909--1989, סקיצה ביוגרפית "Hobbie Ridge". Geographic Names Information System. United States Geological Survey, United States Department of the Interior. Retrieved 2012-06-18.ל ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הר קינט".
מטרהורן (אנטארקטיקה)

מטרהורן (באנגלית: Matterhorn) היא פסגה במצוק רואה (Roa Ridge) שברכס אסגארד בארץ ויקטוריה, אנטארקטיקה. הפסגה ניצבת בגובה של 1,600 מטרים, מעל הדופן הצפונית של עמק טיילור, בין קרחון לקרואה (אנ') לבין קרחון מטהורן (אנ'). הפסגה נקראה בשם זה על ידי תומאס גריפית' טיילור ממשלחת טרה נובה בהנהגתו של רוברט פלקון סקוט, שפעלה בשנים 1910 -1913, בשל דמיונה להר מטרהורן, ההר המפורסם שבשווייץ. בצידה הדרומי של הפסגה, משתרעת טרסת קמפבל, שטח שבאופן יחסי לא מכוסה בקרח בגובה ממוצע של 1,050 מטרים. הפסגה תחומה בשוליים הנמוכים של קרחון מטהורן, קרחון לקרואה והדופן הצפונית של עמק טיילור. טרסת קמפבל נקראה ב-1998 על ידי המועצה הגאוגרפית של ניו זילנד על שמו של איאן קמפבל, ממשרד הקרקעות של ניו זילנד, שמחקרו באנטארקטיקה נמשך 30 שנה החל מ-1964. "Matterhorn". Geographic Names Information System. United States Geological Survey, United States Department of the Interior. "Campbell Terrace". Geographic Names Information System. United States Geological Survey, United States Department of the Interior.
הר אינגלנד

הר אינגלנד (באנגלית: Mount England) הוא הר בעל פסגה חרוטית, בגובה של 1,205 מטרים, המתנשא בסמוך לקרחון החדש (New Glacier), מדרום לו, בחלק הצפון-מזרחי של רכס גונוויל וקאיוס (אנ'), שבארץ ויקטוריה, אנטארקטיקה. ההר נתגלה על ידי משלחת דיסקברי, שפעלה בשנים 1901–1904, בהנהגתו של רוברט פלקון סקוט, שקרא להר על שמו של לוטננט רופרט אינגלנד מהצי המלכותי הבריטי, ששירת על סיפון ספינת החילוץ של המשלחת, "מורנינג". מידע על ההר "England, Mount". Geographic Names Information System. United States Geological Survey, United States Department of the Interior.
הר פיריג'ן

הר פיריג'ן (באנגלית: Mount Pearigen) הוא הר בולט בגובה של 3,020 מטרים, הניצב במרחק של 11 ק"מ מצפון-מערב להר הארט (אנ') שבהרי האדמירליות, אנטארקטיקה. ההר מופה על ידי הסקר הגאולוגי של ארצות הברית על סמך מדידות ועל סמך תצלומי אוויר של צי ארצות הברית בשנים 1960–1964. ההר נקרא על ידי הוועדה המייעצת לשמות אנטארקטיים על שמו של לוטננט קומנדר ג'ייר מ. פיריג'ן מצי ארצות הברית, ששירת כטייס מסוק במבצע דיפ פריז בשנים 1968, 1969 ו-1970. "Mount Pearigen". Geographic Names Information System. United States Geological Survey.
גאורג, דוכס הוהנברג

גאורג, דוכס הוהנברג (בגרמנית: Georg Hohenberg;‏ 25 באפריל 1929 – 25 ביולי 2019), היה, בזמן מותו, הנציג הבכיר של בית הבסבורג-לורן. גאורג נולד בטירת ארטשטטן בקהילת ארטשטטן-פוברינג, אוסטריה תחתית, ב-25 באפריל 1929. הוא היה בנם השני של מקסימיליאן, דוכס הוהנברג והרוזנת מריה אליזבת בונה פון ואלדנבורג צו וולפיג אונד ואלדזה, בתם של מקסימיליאן, נסיך ואלדנבורג צו וולפיג אונד ואלדזה ומריה זידוניה, נסיכת לובקוביץ'. לאחר התמוטטות המלוכה, כל התארים האוסטריים בוטלו בחוק ב-1919. מכאן ואילך, השמות כללו רק שם משפחה ושם משפחה, ללא פון או תארים, גאורג הוהנברג. ב-16 באוגוסט 1977, עם מותו של אחיו הבכור, פרנץ, דוכס הוהנברג, הפך גאורג לראש בית הוהנברג. גאורג הוהנברג היה דיפלומט ומונה לשגריר הרפובליקה של אוסטריה במספר מדינות, כאשר מינויו האחרון היה בכס הקדוש בתקופת האפיפיור יוחנן פאולוס השני. הדוכס גאורג עוטר בצלב הגדול של בית המשפט של המסדר הצבאי הקונסטנטיני הקדוש של גאורג הקדוש. גאורג, דוכס הוהנברג מת ב-25 ביולי 2019 בגיל 90. הדוכס גאורג התחתן בנישואים אזרחיים ב-4 ביולי 1960 בווינה ובטקס דתי ב-8 בספטמבר 1960 בשלוס ולד, עם אלאונורה מאוירספרג-ברונר, בתו של קרל אלן, נסיך אורספרג-ברונר והרוזנת מארי הנרייט ממראן. לזוג נולדו שלושה ילדים. מדיה וקבצים בנושא גאורג, דוכס הוהנברג בוויקישיתוף